L-estratt segwenti hu mehud kelma b'kelma mill-Manifest Elettorali ta' Alternattiva Demokratika (Kaptlu 14) Responsabbiltà Soċjali tal-Industrija u n-Negozju (CSR) Fid-dinja tal-lum huma diversi l-organizzazzjonijiet li jippubblikaw fuq bażi regolari rapporti li fihom jelenkaw f'dettall l-impatti tagħhom prinċipalment (iżda mhux biss) fuq il-komunità fejn joperaw. F'Malta huma żewg kumpaniji biss li jagħmlu dand: il-Bank of Valletta u Vodafone. S'issa ppubblikaw żewg edizzjonijiet tar-rapporti tagħhom. Kull wieħed minn dawn il-pubblikazzjonijiet hu ta' kontribut pożittiv imma f'kull każ hemm lok għal titjib kemm fid-direzzjoni politika kif ukoll fil-kontenut tar-rapport. Huwa neċessarju li dan ikun estiż għall-kumpaniji kollha elenkati fil-Borża kif ukoll għall-Korpi Parastatali bħall-Enemalta u l-Korporazzjoni għas-Servizzi tal-Ilma flimkien ma' dawk il-kumpaniji fis-settur privat li jimpjegaw iktar minn 1,000 ruħ. Huwa importanti li jkun sottolineat li r-rappurtaġġ ambjentali huwa importanti daqs dak finanzjarju u għaldaqstant għandu jkun ukoll soġġett għal proċess tal-verifika.
Snippets from AD's electoral manifesto: (1) Corporate Social Responsibility